માનો કે સપનામાં તમને કોઈ અભિનંદન આપે છે, બધાં તમારું સન્માન કરવા માગે છે સપનામાં, પરંતુ જયારે સપનું તૂટી જાય ત્યારે આપણે એ સિંહાસન નથી પામી શકતા, એ જ ખાટલો, એ જ ગોદડી અને એ જ આપણે ! અને તમે સૂતા હો, સપનામાં તમને કોઈ હાથ ખેંચીને અંધારી ગલીમાં લઈ જાય અને ત્યાં પાંચ-દસ માણસો ભેગા થઈને તમને ગાળો દે, તમારું ઘણું બધું અપમાન કરે ! પરંતુ સપનું ખતમ, અપમાન ગાયબ; સપનું ખતમ, સન્માન ગાયબ. આ બધી સપનાની માયા છે. એટલે હાર-જીતવાળી વાત મને માફ્ક નથી આવતી.